WOK panvice patria spolu s grilovacími či palacinkovými panvicami medzi typ panvíc, ktoré sú svojim tvarom a vlastnosťami predurčené na prípravu špecifických druhov pokrmov. WOK panvice majú užšie dno ako klasické panvice a vyznačujú sa predovšetkým vyššími stenami. Tvarom pripomínajú kotlík.
Najčastejšie sa využívajú na prípravu ázijských jedál alebo pokrmov, ktoré treba často miešať, práve vysoké steny sa postarajú o rovnomerné rozloženie tepla. Budú sa vám hodiť pri príprave pokrmov so zeleninou, rezancami či mäsom, ideálne so všetkým dohromady. Siahnuť po nich môžete aj pri príprave omáčok.